הוועדה לענייני ביקורת המדינה, כנסת 18, פרוטוקול מספר 19, 2009-06-30 09:30

יואל חסון: שלום לכולם, אני מתכבד לפתוח את הישיבה.

יואל חסון: הנושא על סדר היום, פיקוח על העיריות בנושא הפעלת הקייטנות, דוח מבקר המדינה על הביקורת בשלטון המקומי לשנת 2008.

יואל חסון: אני בחרתי לקחת את הדיון הזה, במועד הזה בעיקר מהסיבה שאנחנו בתחילתה של חופשת הקיץ ועונת הקייטנות הגדולה וההמונית בישראל.

יואל חסון: שוק הקייטנות הוא שוק גדול, מרכזי וחשוב.

יואל חסון: אנחנו מבקשים כאן לוודא ולהתריע - בעקבות הניסיון מהעבר שנמצאו קייטנות שאינן פועלות ברישוי, קייטנות שפועלות ללא ביטוח, קייטנות לא מקצועיות שאף חלקן קייטנות לא מאורגנות.

יואל חסון: גם קייטנות ששייכות לתאגידים ולקבוצות גדולות לא תמיד מנוהלות תחת רישוי ותחת פיקוח, וחשוב שאנחנו כאן בוועדה נפסיק את התופעה.

יואל חסון: יתכן שקייטנה היא המצאה ישראלית, קייטנה זה דבר טוב ודבר נכון.

יואל חסון: אנחנו כמובן מבקשים לקדם אותה כפעילות לבני הנוער ולילדים בקיץ.

יואל חסון: חשוב ביותר שהכל יתנהל ברישוי, חשוב שהן תהיינה מבוטחות ותתנהלנה על פי הכללים.

יואל חסון: דוח מבקר המדינה, חושף דברים מאוד קשים ולא קלים על ניהול הקייטנות, לפחות על אלה שבוצעה עליהן הביקורת.

יואל חסון: אבקש את נציג מבקר המדינה לפתוח את הדיון.

שמואל גולן: בוקר טוב לכולם.

שמואל גולן: מבחינתנו הדיון היום הוא דיון חשוב מאוד.

שמואל גולן: כפי שאמר היושב ראש הדיון הוא בסמוך לפתיחת עונת הקייטנות.

שמואל גולן: הדיון שאנחנו מקיימים הוא אומנם על מדגם של ארבע רשויות שנמצאו בהן הליקויים שאנחנו מצביעים עליהם, אבל היינו מעוניינים שההחלטות שתתקבלנה כאן תהיינה החלטות שיחולו על כלל הרשויות.

שמואל גולן: אני מקווה שישנם כאן נציגי רשויות מעבר לארבע הרשויות שנבחנו.

שמואל גולן: חשוב מאוד שמעבר לפיקוח ולבקרה של משרד החינוך שגם השלטון המקומי יבין את חשיבות בהפעלה.

שמואל גולן: בקיץ הקודם בדקנו את הנושא, והתייחסנו לכ- 4,200 קייטנות שבהם השתתפו מעל 400,000 ילדים.

שמואל גולן: זו מערכת מאוד גדולה שמחייבת עבודה על פי כללים ברורים.

שמואל גולן: זו מערכת מאוד רגישה ולכן כל ההליכים עליהם נדבר כולל הפיקוח והבקרה חשובים.

שמואל גולן: אנחנו ערכנו את הביקורת הזאת כביקורת מעקב על ביקורת שערכנו בשנת 2005.

שמואל גולן: בקיץ 2005 ערכנו את הביקורת בשתי ערים בלבד, על כ- 80 קייטנות בערך.

שמואל גולן: בעקבות ביקורת זו נערך דיון בוועדה משותפת של הועדה לביקורת המדינה יחד עם ועדת החינוך של הכנסת ברשות חבר הכנסת זבולון אורלב.

שמואל גולן: בעקבות הביקורת הזו ביקשה הועדה ממבקר המדינה לבצע ביקורת מעקב.

שמואל גולן: ואכן לאחר שלוש שנים ערכנו את הביקורת המעקב.

שמואל גולן: זו הביקורת שנמצאת לפניכם.

שמואל גולן: בביקורת של שנת 2005, עסקנו יותר בפעילות ובמערבות של הרשות המקומית, היינו בשתי רשויות מקומיות ובמשרד החינוך כגוף מהסדר.

שמואל גולן: הפעם התמקדנו גם בגוף המהסדר.

שמואל גולן: הביקורת הפעם נערכה בשתי תקופות, בקיץ שעבר וגם ערכנו ביקורת על קייטנות של פסח – קייטנות שחלק מהרשויות מקיימות.

שמואל גולן: אני מבקש לציין שחלק מהליקויים שמצאנו בקיץ שעבר תוקנו כבר בחלקן בקייטנות הפסח.

שמואל גולן: כך שתוך כדי התהליך שנבחן על ידינו מצאנו שמצד שמשרד החינוך והרשויות אותן ביקרנו גילו רצון לתקן את הליקויים.

שמואל גולן: חלק מהנושאים באים לידי ביטוי במסמך המונח כאן על השולחן.

שמואל גולן: חשוב לציין, וציינתי את זה אתמול לאדוני היושב ראש, אנחנו מקפידים השנה ושמים דגש השנה על נושא ביקורות מעקב כדי להניע מהלכים כדי שהעניין לא יסתיים רק באות כתובה בתוך הדוח.

שמואל גולן: אני מקווה שאנחנו נמשיך בכך.

שמואל גולן: הצוות הפעם היה בניהולו של יובל חיו ודוקטור יוסי פונד, שרה פתאל, יפה וגליה רוזנבאם.

שמואל גולן: כאמור פקדנו הפעם ארבע רשויות ומעל 50 קייטנות.

שמואל גולן: בחלק מהדברים שנאמרו קודם חשנו שיש רצון מטעם משרד החינוך ללכת ולהתקדם.

שמואל גולן: כמובן שמדרך הדברים מצאנו גם ליקויים אבל הליקויים הם פחותים ממה שסברנו שנמצא.

שמואל גולן: הליקויים ברמת משרד החינוך שמצאנו מופיעים בספר.

שמואל גולן: חלקם לא תוקנו אלא נתנו ביטוי מהמהלך הקודם.

שמואל גולן: יש לזכור שהגענו בשתי תקופות.

שמואל גולן: משרד החינוך הוא הגוף שנותן את הרישיון להפעלת קייטנות.

שמואל גולן: יש להפריד בין רישוי רגיל לבין רישוי עסקים.

שמואל גולן: רישוי עסקים זה באמצעות הרשות המקומית ורישיון להפעלת קייטנה ניתן באמצעות משרד החינוך כולל מערך ההכשרה למנהלי קייטנות וכדומה.

שמואל גולן: יש לציין, שבעקבות דוח המעקב תמונת המצב לא שופרה באופן מהותי.

שמואל גולן: אני מעביר כעת את זכות הדיבור למר יובל חיו כדי שהוא ישלים ויפרט ויציין את הממצאים.

יובל חיו: בוקר טוב.

יובל חיו: אנחנו עוסקים למעשה בדוח ביקורת שסוכם בתחילת שנת 2009.

יובל חיו: נעשו פעולות מסוימות במהלך החודשים האחרונים.

יובל חיו: לפעולות הללו הדוח אינו מתייחס.

יובל חיו: חשוב לציין את זה.

יובל חיו: קיבלנו פרטים על פעולות שבוצעו, אנחנו מודעים לחלק מהדברים.

יובל חיו: הם לא נבדקו ואין אמירה של ביקורת המדינה בשלב הזה לגבי פעולות אלו.

יובל חיו: לעניין הרישוי - את הקייטנות ניתן לחלק לשתי קבוצות, כאלה שחייבות ברישוי עסקים וכאלה שמכונות קייטנות המשך שמחייבות למעשה פרוצדורה כמעט זהה לזו הנדרשת מרישוי עסקים.

יובל חיו: אם כך, כל קייטנה במדינת ישראל למעשה צריכה לעבור את הפרוצדורה השלמה במערכת האישורים השלמה והביקורות הנדרשות כדי שהיא תוכל להגיע למצב שהיא תוכל להפתח.

יובל חיו: כל ההבחנה הקיימת בין קייטנות המשך לבין קייטנות רישוי עסקים – היא קייטנה שיש לה היבט חוקי שאינו רלוונטי לעצם הפרוצדורה המינהלית שנעשית.

יובל חיו: ההבחנה בין שתי הפרוצדורות היא מאוד קצרה.

יובל חיו: פעם אחת היא נוגעת לנושא כיבוי אש ופעם שנייה לאישור מהנדס ובזה מסתיים העניין.

יובל חיו: לצורך פישוט העניין מה שנדרש מהקייטנות זו מערכת שלמה ומה שלא התקיים זו בעיה.

יואל חסון: תסביר את ההבדל, יש רישוי עסק ויש רישוי לניהול קייטנה, ואלו שני דברים שונים.

יובל חיו: משרד החינוך, קבע ועיגן את העניין בנוהל פנימי של משרד החינוך.

יובל חיו: הפרוצדורה לרישוי קייטנה שאינה בגדר עסק, היא אותה פרוצדורה לרישוי עסק, למעט שני הדברים שהוזכרו.

יואל חסון: מה הקריטריון, שעבורו נדרש וצריך לעבוד בו כדי לקבל רישיון לניהול קייטנה.

יובל חיו: ישנה מערכת שלמה של קריטריונים: נושא ביטחון, בטיחות, תברואה ובריאות, בנושא של תכנית החינוכית – תכני הקייטנה.

יואל חסון: למשרד החינוך יש את הכלים עבור כל קייטנה?

יובל חיו: השאלה היא לא אם יש לו את הכלים.

יובל חיו: הוא מחויב לעשות את הבדיקה הפרטנית, בדברים כמו בטיחות נדרשת הגעה פיזית לקייטנה, כדי להוציא דוח.

יואל חסון: ומה חלקן של הרשויות המקומיות בעניין?

יובל חיו: הם למעשה נעזרים ברשויות המקומיות.

יובל חיו: מחלקת החינוך ומחלקת העסקים ברשות המקומית מבצעות את העבודה.

יובל חיו: הרשות מגיעה למשרד החינוך, עם מערכת האישורים החתומה.

יואל חסון: אותו יזם של הקייטנה, מגיע למחלקת החינוך שבעירייה או שהוא מגיע למשרד החינוך?

יובל חיו: בשלב ראשון הוא מגיע למחלקת החינוך בעירייה, רישוי עסקים - - - -

קריאה: זה תהליך לקוי שקודם הם הלכו לעירייה ואחר כך הם הגיעו אלינו.

קריאה: בפרוצדורה כפי שההנחיות מחייבות נמצא שהתחנה הראשונה היא משרד החינוך ורק אחר כך הוא רשאי וזכאי לגשת לעירייה.

יובל חיו: אני מניח שבנושא הנורמטיבי לא יהיה שום פער ביני ובין כל הגורמים כאן.

יובל חיו: אומר בקצרה, את ההבדל בקריטריונים בין קייטנת המשך לקייטנה רגילה.

יובל חיו: הרישוי בשני המסלולים האמורים מחייב קבלת אישורים חתומים על ידי משרד החינוך, קצין בטיחות ראשי של הרשות המקומית, הממונה על הבטיחות ברשות.

יובל חיו: קייטנות ההמשך הן קייטנות שלמעשה מופעלות על ידי ארגונים וגופים בהמשך לפעילותם החינוכית במהלך השנה.

יובל חיו: אני אחזור ואומר כי זה חשוב מאוד.

יובל חיו: קייטנת ההמשך נדרשת למערכת אישורים כמעט זהה לקייטנה שנקראת קייטנת רישוי.

יובל חיו: לגבי הרישוי, פקדנו ארבע עיריות ואיתרנו בעיריות האלה כ- 540 קייטנות.

יובל חיו: אנחנו יכולים לציין, שרוב הקייטנות שנבדקו לא עברו את הליך הרישוי המלא והנדרש בין אם במסלול רישוי עסקים ובין במסלול קייטנות ההמשך.

יובל חיו: זה הממצא הראשון.

יואל חסון: הם לא קיבלו את הפטור?

יובל חיו: כל קייטנה בישראל, נדרשת לעבור את התהליך השלם.

יובל חיו: אין פטור לקייטנות.

יובל חיו: יש פטור מרישוי עסקים ואז אתה עובר לנתיב של קייטנת המשך, הפרוצדורה הנדרשת מקייטנת ההמשך זהה לפרוצדורה הנדרשת מרישוי עסקים.

שמואל גולן: ישנם שני סוגי קייטנות.

שמואל גולן: יש קייטנות המשך שאנחנו מגדירים אותן שפועלות במתקנים שבמהלך כל השנה עוסקים בפעילות עם ילדים.

שמואל גולן: כמו למשל, מתנ"ס שפועל כל השנה.

שמואל גולן: אני חוזר ואומר שרוב הקייטנות שפקדנו לא עברו את התהליך הנדרש בין אם במסלול עסקים ובין עם אלה שקיבלו.

שמואל גולן: אנחנו נמצאים בבדיקה ממוחשבת, פרטנית ברמה של אישור וטופס ואנחנו יכולים לדבר ברמה פרטנית.

שמואל גולן: לעניין הליכי הרישוי והפיקוח של משרד החינוך להפעלת הקייטנות – מחצית מהקייטנות בארבעת העיריות שבהן נעשתה הבדיקה, פעלו ללא שהיה בידיהן אישור משרד החינוך.

שמואל גולן: אישור משרד החינוך נדרש לכל קייטנה.

שמואל גולן: מחצית מתוך ה- 540 היו ללא אישור משרד החינוך.

שמואל גולן: פיקוח משרד החינוך לצורך מתן האישור – נמצא כי כל אחד מהמחוזות של משרד החינוך הציג דרישות שונות לצורך הענקת האישורים להפעלת הקייטנות.

שמואל גולן: היתה חוסר אחידות מוחלטת במשרד החינוך.

שמואל גולן: מחוז א' דרש דרישות מסוימות, מחוז ב' דרש את חלקן או אחרות.

שמואל גולן: אנחנו מודעים לכך שמשרד החינוך כבר ישר קו בנושא הזה כבר במהלך החורף.

שמואל גולן: נמצא שברוב המקרים משרד החינוך בטרם נתן את אישורו להפעלת הקייטנות לא דרש ממפעילי הקייטנות להמציא לו את כל האישורים הנדרשים: אישורי בטיחות ובטחון, אישורי תברואה, כתנאי למתן הרישוי.

שמואל גולן: גם בנושא הזה משרד החינוך דיווח לנו שהוא תיקן ויישם את התיקון כבר לשנת 2009.

שמואל גולן: גם הביקורת שקיים משרד החינוך בקייטנות בעת הפעלתן היו שונות ממחוז למחוז.

שמואל גולן: מערך הביקורת היה שונה בכל אחד מהמחוזות.

שמואל גולן: לגבי קייטנות בהן מצא משרד החינוך ליקויים הוא לא וידא את תיקונם ולא נקט אמצעים נגד מפעילי הקייטנות.

שמואל גולן: הפיקוח של הרשויות המקומיות – דיברתי על רישוי מדגמי, דיברתי על רישוי המקודם של משרד החינוך.

שמואל גולן: אני עובר לשלב כשהקייטנה עובדת.

שמואל גולן: הפיקוח של הרשויות המקומיות במהלך הקייטנות - הפיקוח שקיימו העיריות על הקייטנות במהלך הפעלתן היה פיקוח מצומצם מאוד.

שמואל גולן: אני אומר שנדרש כאן מערך והערכות מאוד מאוד משמעותיים כדי שבתקופות החופשות ובתקופת הקיץ יהיה ניתן להוציא פקחים כדי שיסייעו בקייטנות.

שמואל גולן: בחלק מהרשויות מדובר בכמות נכבדת של קייטנות.

שמואל גולן: ללא תכנית פיקוח מסודרת וללא הקצאת כוח אדם לעניין הזה הפיקוח הזה לא ייעשה.

שמואל גולן: הפיקוח הזה הוא קריטי כי ישנן קייטנות שמגיעים אליהן, מדובר במערכת של מאות ילדים, בבריכה ובמתקנים, עם הסעות.

שמואל גולן: יש על מה לפקח והדבר הזה לא נעשה כפי שנדרש.

שמואל גולן: אנחנו ביקרנו ב- 50 קייטנות שנבדקו בארבעת הערים והועלו מפגעים שונים בקייטנות הללו.

שמואל גולן: לא נערכו ביקורות בטיחות.

שמואל גולן: מדובר על הערים: רמת-גן, הרצליה, תל-אביב וחולון.

יואל חסון: לא מדובר על משהו קטן.

יובל חיו: פרסום הקייטנות המורשות – עוד בדיון שנערך בשנת 2006 ביקש חבר הכנסת זבולון אורלב לבחון באופן רציני את העניין שעוד טרם פתיחת הקייטנות יהיה פרסום באתרי האינטרנט של הרשויות המקומיות.

יובל חיו: בפרסום יצוין מיהן הקייטנות המורשות שהגיעו לרף שהן יכולות להיפתח.

יובל חיו: באמצעות הפרסום יהיה ניתן להפעיל את כל מערכת ההורים, שזו מערכת פיקוח עצומה, שתגיע לקייטנה וכשלב ראשון תשאל האם הם עברו את התהליך וקיבלו רישיון ואם אין רישיון, יהיו כאלה, ואנחנו בטוחים שיהיו הורים כאלה שלא יתנו שילדיהם יכנסו למערכת הזו.

יובל חיו: זה יהיה זרז אדיר לקייטנות.

יובל חיו: אני אומר ככל שהדבר הזה לא נעשה בשנת 2008, אני אומר את זה בסייג, למיטב ידיעתי ערכנו סיורים באתרים ולא מצאנו פרסום בנושא הזה.

קריאה: משרד הפנים מפרסם כל הזמן את גני האירועים שאינם חוקיים כדי שהאדם לפני שהוא הולך לשים את כל כספו לאירוע בודק אם המתקן חוקי או לא חוקי.

קריאה: צריך ליישם כאן את אותו מודל של משרד הפנים.

יובל חיו: לעניין הטיפול בתאונות – לפי הוראות משרד החינוך, מפעילי הקייטנות נדרשו לדווח לממונים במחוזות על תאונות שאירועו במסגרת פעילות הקייטנה.

יובל חיו: אנחנו מדברים על כמעט חצי מיליון ילדים שהיו בקייטנות.

יובל חיו: מחוזות משרד החינוך קיבלו בקיץ 2008 שמונה דיווחים בלבד על תאונות.

יובל חיו: מתוך חצי מהמחוזות לא קיבלו דיווחים כלל.

יובל חיו: המערכת הזאת אינה עובדת לחלוטין.

יובל חיו: הדיווח הזה אינו פורמלי.

יובל חיו: הוא דיווח שבעקבותיו צריך לעשות תחקירים, בחלק מהמקומות יש מקום להפיק לקחים.

יובל חיו: צריך שהם יהוו את ההנחיות לשנה הבאה.

יובל חיו: זה נושא מאוד רגיש ואני אומר כאן שאנחנו נמצאים בבעיה משמעותית.

יובל חיו: לגבי עובדי הקייטנות – בחוק למניעת העסקת עברייני מין נקבע שהעסקת עובד בגיר בקייטנה מותנה בקבלת אישור של המשטרה ביחס לעובד.

יובל חיו: הנחיות דומות נכללו גם בהוראות משרד החינוך.

יובל חיו: אני יכול לבוא ולומר שלא הקפידו ואני מדבר על המערכת הרגולטיבית.

יובל חיו: לא הקפידו שהאישור הזה יהווה תנאי למתן הרישיון של משרד החינוך להפעלת קייטנה.

יובל חיו: אנחנו בהחלט מוצאים לנכון לומר כאן שאין בכלל מקום להתקדם צעד אחד קדימה בנושא הזה עד שלא יקבעו שקייטנה לא תקבל רישיון אם לא תביא את אותו אישור ותמציא אותו.

יצחק קדמן: זו עבירה פלילית.

יובל חיו: אמת.

יובל חיו: הנגזרת של העניין הזה היא שכל מי שלא המציא את האישור הזה נכנס בעצם לגדר החוק הפלילי והוא חייב בנושא.

יובל חיו: אנחנו גם יודעים שאין אכיפה פלילית בתחום הזה.

יובל חיו: עד כאן הממצאים.

יואל חסון: תודה רבה.

יואל חסון: לפני תגובת משרד החינוך, אני מבקש שזבולון אורלב, המשמש כיושב ראש וועדת החינוך, יתייחס לעניין הזה כמי שמכיר ועבד על הנושא.

זבולון אורלב: אני מודה לך אדוני היושב ראש, שהשכלת לקבוע את הדיון במועד המתאים ביותר שהרי היום הוא היום האחרון ללימודים במערכת החינוך היסודי.

זבולון אורלב: חלקם המשמעותי של הילדים הולך להשתתף בקייטנות השונות.

זבולון אורלב: אני חושב שראוי לומר מילת תודה גם לעובדי משרד מבקר המדינה שחוזרים ודשים בנושא הזה על פי דרישת הוועדה מכיוון שמדובר בחיי ילדים, בריאותם, רווחתם וגם בצד החינוכי והנפשי.

זבולון אורלב: דווקא כשמדובר בתקופה מאוד קצרה,כל ילד שוהה כשלושה שבועות, העוצמה החינוכית בשלושה שבועות היא עוצמה אדירה.

זבולון אורלב: הסכנות שהילד נחשף בשלושה שבועות הן גם סכנות מהותיות מכיוון שאותן קייטנות שאינן קייטנות המשך, כלומר הן לא נמצאות במתקני הקבע שממילא יש להם אישור רישוי עסקים, בין אם זה בית הספר או מתקן אחר של הרשות שפועל כל השנה.

זבולון אורלב: הבעיה שאני רואה, ולצורך הדיון הזה אני רואה בה כבעיה העיקרית, אני מעריך שוועדת ביקורת המדינה יכולה מאוד להועיל בעניין הזה.

זבולון אורלב: ההוראות הן הוראות מצוינות.

זבולון אורלב: החוק הוא חוק מצוין.

זבולון אורלב: אני לא אומר שלא ניתן לתקן פה ושם.

זבולון אורלב: לפני כשבועיים ועדת החינוך והתרבות, על פי סמכותה, אישרה תיקון מסוים בחוק בעניין המתנ"סים ויתכן שיש מקום לשינויים נוספים.

זבולון אורלב: בסיס ההוראות של משרד החינוך או הוראות הרישוי של הרשויות המקומיות בסדר.

זבולון אורלב: בפועל המצב מאוד מאוד בעייתי, למיטב הבנתי מאות אלפי ילדים נמצאים בקייטנות שאין להן רישוי עסקים וגם לא רישיון של משרד החינוך.

זבולון אורלב: אין אכיפה, איש לא הועמד לדין במדינת ישראל על כך שהוא מפעיל קייטנה ומסכן ילדים - מסכן את חייהם וזו עבירה פלילית.

זבולון אורלב: זו גם עבירה של הרשות המקומית.

זבולון אורלב: אומר בגלוי, מאחר ואנחנו מכירים את משרד החינוך, למשרד החינוך אין את אלפי העובדים כדי לשלוח לקייטנות שמתקיימות כולן בשלושה שבועות.

זבולון אורלב: זה לא מוסד שפועל שנים עשר חודשים בשנה, כאן בבת אחת צריך להפעיל מערך של אלפי עובדים.

זבולון אורלב: אם הרשויות המקומיות לא תדאגנה, כל אחת במקומה, על ידי הפיקוח העירוני והעובדים במערכת העירונית לגיוס כמו שבזמנו בקיבוץ כשהיה צריך לבצע קטיף בפרק זמן קצר היה גיוס המוני בקיבוץ.

זבולון אורלב: אם זה לא יהיה זה לא ילך.

זבולון אורלב: צריך לעשות פעם אחת ולתמיד סדר בעניין הזה.

זבולון אורלב: בקיץ היה לא נתקן על ידי פרסום באתר האינטרנט, לא נוכל לשלוח הודעות להורים כי הילדים כבר מתפזרים.

זבולון אורלב: היום הדבר היחידי שניתן לעשות זה להפעיל ולהכריח את המערכות לאכוף.

זבולון אורלב: אם אנשים יועמדו לדין ואם הפרקליטות ומשרד המשפטים ידרשו אכיפה וקנסות גבוהים האנשים יבינו שלא כדאי לעבור על החוק.

זבולון אורלב: אין בררה כי אנשים עושים הון עתק בסיכון חיי הילדים שלנו.

יואל חסון: יוסי לוי, מנהל מינהל וחברה ונוער במשרד החינוך, אבקשך להתייחס ישירות על הדברים שנאמרו על ידי נציג המבקר.

יוסי לוי: אני מבקש להתייחס להערות שהועלו בדוח הביקורת.

יוסי לוי: צוות של מינהל לנוער וגם של אגף הביטחון והלשכה המשפטית ישב ולקח בכובד ראש את הליקויים.

יוסי לוי: אם קייטנות הקיץ זו תקופה קצרה הפסח עוד יותר קצר.

יוסי לוי: מאז השנה האחרונה נערכנו, ואני חושב שאנחנו נמצאים היום במקום שבזכות ההכוונה של המבקר אותנו שיפרנו כמה דברים ברמת הנהלים.

יוסי לוי: כמובן שזה חייב להיות מוכח בעוד שבוע ברמת התפעול בשטח.

יוסי לוי: אני מבקש לציין איפה אנחנו נמצאים היום.

יוסי לוי: חוסר אחידות בין המחוזות – המכוון שכל מפקח מגיע לקייטנה היה שונה, זה היה סביב העניין אבל לא היה שונה מאוד.

יוסי לוי: יש לנו היום טופס ביקורת אחיד, עם העתקים שהמפקח יודע למי להשאיר את ההעתק ואת הביקורת המקומית.

יוסי לוי: כל המכוון כולו - - - -

יואל חסון: תסביר בבקשה את הסנכרון בינך לבין הרשויות המקומיות.

יואל חסון: איך זה עובד הרי הם לא העובדים שלכם.

יוסי לוי: לחלוטין לא העובדים שלנו.

יוסי לוי: הרשויות המקומיות נמצאות בשני פנים.

יוסי לוי: האחד הם הבעלים של הקייטנה שהן אמורות לפקח עליהן.

יוסי לוי: זה פן אחד וזה לגבי קייטנות ההמשך.

יוסי לוי: קייטנות ההמשך הן חלק שמסבך את העסק.

יוסי לוי: בנהלי רישוי משרד הפנים אין פטורים ברישוי עסק כמו למשל מסעדות - מי שחייב ברישוי עסק הוא חייב.

יוסי לוי: בשנת 1990 או 1993 כשערכו את התיקון בהקשר של הקייטנות החליטו לאשר פטור שמהווה שטח הפקר שהוא מאוד בעייתי עבורנו.

יוסי לוי: אוסיף ואומר, אותן 450 קייטנות שנבדקו ולא נמצאו להן אישורים, אני יודע שמרביתן הופעלו על ידי חברות עירוניות או איגודים עירוניים שעליהן לא היתה הבנה אם זו קייטנה של העירייה או לא.

יואל חסון: היה לה את הרישוי שלכם?

יוסי לוי: כן.

יובל חילו: אל תאמר באופן מחולט.

יוסי לוי: אני גם קראתי בדוח מבקר המדינה שהיה תקדים שבעירוניים מצאו שלרשויות המקומיות ולמערכת לא היה ברור, כל אחד פירש את הפטור מטעם העירייה.

יוסי לוי: כינסו כאן בועדת החינוך על פי הפרוצדורות בנושא הוצאת הפטור.

יוסי לוי: כדי להוציא פטור צריך להתחיל בועדת החינוך אחרי פניית משרד הפנים לועדת החינוך.

יוסי לוי: אני מקווה שהנושא הזה יוסדר ואני מקווה שהנושא הזה יקבל טיפול אחר.

יוסי לוי: עניין הפטורים הקיים לגבי מתנ"ס עירוני, מתנ"ס של החברה למתנ"סים מבלבל את המערכת.

יואל חסון: האחריות היא אחריות גבוה שלך, של משרד החינוך.

יואל חסון: את עניין הפטורים של המשרד הפנים הבנתי.

יואל חסון: בבקשה תתייחס לעניין שבאחריותך.

יוסי לוי: בנושא הפטור, חלק מהקייטנות בבעלות, וחלקן מופעלות על ידי מחלקת החינוך ומערכות חינוך אחרות והן מפוקחות על ידי בעלות אחרת.

יוסי לוי: החלק השני הוא הקייטנות הפרטיות שמקבלות מאיתנו אישור חינוכי שהוא חלק מאישורי הפעלת עסק.

יוסי לוי: אותן שמקבלות מאיתנו את האישור החינוכי והמפוקחים על ידינו בנושא החינוכי, אבל כל המערכות האחרות הן באחריות המינהל של הרשות המקומית, ביחידת רישוי עסק.

יוסי לוי: על הרשות לברר ולבדוק ולוודא שהן עומדות בדרישות.

יואל חסון: לכמה קייטנות בישראל אין את הרישוי החינוכי שלך?

יוסי לוי: אני לא יודע.

יוסי לוי: מי שלא פונה אלי אני לא יודע אם יש לו קייטנה, אין לי את הכלים לדעת.

יואל חסון: אם בעל הקייטנה לא פונה אליך, לך באופן יזום אין שום כלים להגיע אליו?

יוסי לוי: נכון.

יואל חסון: בעל הקייטנה ידע שהוא הולך לשאת באחריות פלילית קשה ואישית אם הוא לא מקבל את הרישיון, כנראה שאין איום כזה או שהוא מוחלש, או שהוא לא קיים.

יואל חסון: אני מאוד מכבד אותך ואני מכיר אותך ואני חושב שאתה איש מקצוע מעולה, אבל אתה אומר משהו מאוד מטריד ואנחנו יחד צריכים למצוא פתרון איך מביאים למצב שלא תפתח קייטנה מבלי שהיא תגיש בקשה לקבלת רישיון.

יואל חסון: זה שאתה עושה את עבודתך ברגע שפונים אליך זה טוב, אתה נאמן ואתה תעשה את זה.

יואל חסון: אבל יתכן שיש כאן מאות או אלפים שאינם עושים את זה.

יוסי לוי: אני לא רוצה להיסחף וכפי שאמר נציג המבקר על המילה מרבית או הכל.

יוסי לוי: אני לא רוצה לומר שיש מאות ואלפים שאינם עובדים בלי רישיון.

יוסי לוי: המצב לא כזה בארץ.

יוסי לוי: ישנה מערכת הסברה וגם מערכת הסברה להורים.

יוסי לוי: אמר המבקר שהזרז החזק ביותר הם ההורים שהם הלקוחות, אנחנו מפעילים יותר ויותר מערכות הסברה רחבות להורים כדי להביא למודעות ההורים.

יואל חסון: יצחק קדמן, למה שאתה לא תמליץ לפני הנהלת המשרד לצאת בקמפיין בתקשורת, שאומר לא לשלוח את הילד לקייטנה ללא רישיון.

יוסי לוי: אנחנו מחויבים.

יוסי לוי: הפעלנו מודעות באינטרנט של המשרד, בכל מקום שאנחנו יכולים פנינו להורים לגבי התנהגות בקיץ וצרפנו גם את הנושא של רישוי עסק.

יוסי לוי: קשה לבוא ולהתחייב כעובד מדינה שאני יכול לשלוט על כל קייטנה שנפתחת ללא רישיון.

יוסי לוי: אני חושב שאתם מטילים עלינו, על המשרד משהו שאין לנו את היכולת להפעיל.

יואל חסון: אם הובא לידיעתך, גם בדיעבד וגם במהלך, מידע על קייטנה שפועלת ללא רישיון.

יואל חסון: מה אתה עושה?

יוסי לוי: תוך שעות מרגע שהוא מובא לידיעתנו, תוך שעות אנחנו שולחים פקחים ובודקים את העניין, אם זה נכון אנחנו פונים לרשות המקומית.

יוסי לוי: הרשות המקומית היא הרשאית להוציא צווי סגירה.

יצחק קדמן: כמה צווי סגירה הוצאו בשנה האחרונה, וכמה מהן נאכפו?

יוסי לוי: תשאל את משרד הפנים.

יוסי לוי: אני יכול לתת לך דוגמה מעכשיו, יש מחנות של נוער, ביום שישי האחרון סגרנו מחנה של אחת התנועות לאחר שערכנו ביקורת שגרתית בתוך המחנה וגילינו שאין לה רישוי עסק ובאותו רגע מאתיים וחמישים בני נוער - - -

יואל חסון: מאז שאתה בתפקידך אינך זוכר מתי היה צו סגירה לקייטנה.

יוסי לוי: לא אמרתי את זה.

יוסי לוי: הוצאנו הרבה בקשות לצווי סגירה לקייטנות.

יוסי לוי: הוצאנו הרבה בקשות לסגירה.

יואל חסון: ומה קרה?

יוסי לוי: אמר זבולון אורלב ואני אומר לך בוודאות שזה בלתי אפשרי, אני אומר לך שעד היום לא הועמד לדין אף עבריין שנתפס.

יוסי לוי: אני רוצה להתייחס לכמה דברים שהועלו.

יוסי לוי: אבל אם זה מספק שיש את זה על הנייר שהוגש, זה בסדר.

יואל חסון: אנחנו נתקדם.

יואל חסון: אני מבקש לשמוע את נציגי הרשויות.

יואל חסון: נושא של בטיחות הוא תחת רישוי עסקים?

אריה מור: אני נציג הבטיחות במשרד החינוך.

אריה מור: לגבי קייטנות האישור החינוכי של משרד החינוך כולל צוותי הדרכה, האישור הבטחוני והבטיחותי.

אריה מור: מעבר לאישורים להפעלת קייטנות החלטנו להגדיר שבעיית האכיפה היא בעצם הבעיה העיקרית.

אריה מור: לגבי המתקנים סעיף זה או אחר, כאן בנוהל או בחוזר מהמנכ"ל, אבל נושא האכיפה שבסוף התהליך, הרשות המקומית תצטרך לשפר אם רוצים להגיע למצב טוב יותר.

יואל חסון: אילו כלים יש לך?

אריה מור: כלי האכיפה וגם מערך המפקחים הפדגוגי של מינהל חברה לנוער גדל מעשרות למאות, הוא הגיע למאה וחמישים מפקחים פדגוגים שיסתובבו בקייטנות.

אריה מור: מאה חמישים מפקחים על ארבעת אלפים זה יכול להגיע לעשרות אחוזים בערך לשישים שבעים אחוזים.

אריה מור: אנחנו ממקדים את שנים עשר מפקחי הטיולים שלנו היות והקייטנות והמחנות הם עיקר הפעילות בקיץ.

אריה מור: אנחנו מניחים שתהיינה דגימות של עשרים וחמישה אחוז וטופס הדגימה ישלים גם את המפקחים הפדגוגים.

אריה מור: כלומר, בדיקת בטחון, בטיחות, פדגוגיה, המצאת אישור הפעלה.

אריה מור: בנוסף לכך לקחנו את יחידת בקרי הבטיחות שהיא יחידה אחרת לגמרי.

אריה מור: הכנו תכנית סדורה, היחידה הזו אמורה לבצע ביקורות בטיחות בקייטנות.

אריה מור: אחת הבעיות שעלולה לעלות זו הקייטנה בה מפעילים מתקנים כמו מתנפחים, בריכות שחיה וכדומה.

אריה מור: הכוונה לדגום את המתקנים שמגיעים אליהם הקייטנות כי יתכן שדווקא שם יש לבדוק אם יש רישוי עסק או לא, וכן לבדוק את מצב הבטיחות.

אריה מור: השאלה הבאה שיש לשאול היא שאלת האכיפה – מרגע שנמצא אירוע חריג זה אמור להגיע ישירות מהפקחים והבקרים למפקח המחוזי שנתן את האישור, מכאן יתכן מיידית תהליך של תיקון הליקוי או סגירת הקייטנה.

יואל חסון: האם אתה רגוע עם תחילת הקיץ?

אריה מור: כן.

אריה מור: אני רגוע, על סמך מה שנעשה בחמישה החודשים האחרונים.

אריה מור: אני מבקש לתת דוגמה לאותה סוגיה של אותן קייטנות שתפתחנה ללא ידיעתנו – לאף אחד אין שליטה בחדר הזה ובכל מקום אחר כולל למשטרה.

אריה מור: לאף אחד אין שליטה על מי שפותח באיזה חדר או באיזה מקום קייטנה.

יצחק קדמן: בריש גלי בפארקים ובמקומות גדולים, איך זה יתכן?

יצחק קדמן: קייטנות ענק שמפרסמות פרסומי ענק שעולים הון עתק.

יואל חסון: אני מודה לך אריה מור.

יואל חסון: מסרת הצהרה חשובה מאוד לפרוטוקול.

יואל חסון: אני מבקש לשמוע את נציג עיריית חולון בבקשה.

שלמה גיספן: אני מודה לכם שאנחנו כאן.

שלמה גיספן: אני ראשית מבקש לומר שאנחנו יישמנו את כל הלקחים שהיו בדיוק כפי שראש העיר התחייב.

יואל חסון: אני אבקש שתתייחס על תמונת המצב אצלך בעיר.

יואל חסון: אני אבקש לשמוע מה קורה אצלך ברגע שאתה מגלה שפועלת אצלך קייטנה ללא רישיון.

יואל חסון: מהו התהליך שמתבצע?

שלמה גיספן: התהליך מאוד פשוט, ברגע שמגיע ידיעה כזאת דאגתי לסגור קייטנה כזאת תוך עשרים וארבע שעות.

יואל חסון: כמה פעמים זה קרה לך?

שלמה גיספן: בשנה שעברה בזכות הנשים שהיו אצלנו שהביאו לידיעתנו סגרנו תוך עשרים וארבע שעות מקבלת הידיעה.

שלמה גיספן: אני מבקש לציין ראשית שיישמנו את הלקחים.

שלמה גיספן: חולון היא עיר ככל הערים ששומרת על החוק.

שלמה גיספן: ישנה החלטה לבצע בהתאם להוראות החוק.

שלמה גיספן: כך פעלנו וכך אנחנו מבצעים.

שלמה גיספן: אני רוצה לגעת בנקודה המרכזית שלדעתי היא עיקר הבעיה.

שלמה גיספן: והנקודה היא ההבחנה בין קייטנה רגילה לקייטנת המשך.

שלמה גיספן: בטרמינולוגיה, להבנתי, צריך לבחון את העניין מהמקום בו כולנו מודאגים.

שלמה גיספן: השאלה באיזה כלי אנחנו נבטיח את בטחונם ובריאותם של הילדים.

שלמה גיספן: אני אבקש לתת את הדוגמה המספרית שלנו כעת.

שלמה גיספן: בעיר חולון מחר יצאו לדרך כשמונים קייטנות.

שלמה גיספן: עשרים ושלוש קייטנות הגדולות והמרכזיות של ילדי כיתה א' עד ח' מאכלסות כששת אלפים ילדים.

שלמה גיספן: אלו קייטנות שמפעילות פעילות מגוונת כמו מזון, ים, בריכות, גלגלים ודברים נוספים.

שלמה גיספן: אלו הן הקייטנות הכבדות שבהן כשלוש מאות, ארבע מאות ילדים.

שלמה גיספן: רוב הקייטנות מופעלות על ידי התאגידים העירונים השונים ויש גם את הפרטיות.

שלמה גיספן: אותי לא מעניין מי מפעיל אותן אלא אותי מעניינים הילדים, בטחונם והדאגה, שחס וחלילה, לא יפגעו.

שלמה גיספן: התאגידים העירוניים שלנו כמו חברת המתנ"סים של העירייה היא חלק מהוצאת הרישיונות של עשרים ושלוש הקייטנות.

שלמה גיספן: היכן הבעיה?

שלמה גיספן: – יש כארבעים ושבעה גני ילדים שבשגרה פועלים בין השעות שמונה עד שעה אחת ומשעה אחת החברה למתנ"סים שלנו נכנסת לעניין ומפעילה צהרון.

שלמה גיספן: אותם הילדים החל מהראשון ליולי, באותו מקום ובאותו מבנה, עם אותן גננות שממשיכות להפעיל .

שלמה גיספן: אין שום פעילות מיוחדת והם לא יוצאים לא לבריכות, לא למתנפחים לא לשום מקום.

שלמה גיספן: הדבר היחידי זה אולי מעט מזון, במהותו זה שמרטפות עם אותם האנשים.

שלמה גיספן: הדרישה בפורמט הכבד לערוך להם רישוי זה להעמיס מאוד - --

יואל חסון: למה הם מוגדרים כקייטנה?

יואל חסון: אתה זורק אותנו לפינה.

יואל חסון: אני לא מוכן שתלכו לפינה הזו של הצהרונים.

יואל חסון: לגבי הגני הילדים גם אם זה מהבוקר וזה דורש רישיון על פי חוק, ואתם חושבים אחרת אז תדרשו לתקן את החוק אם צריך.

יואל חסון: זה יהיה חלק מהסיכום.

יואל חסון: פנו אלי כל נציגי הרשויות, אני אבדוק את העניין ואם נחוץ תיקון חוק נציע את התיקון.

יואל חסון: זו סוגיה אחת אבל כשאתה טוען שהמסגרות האלה שפועלות בתוך גני הילדים שאין בהן פעילות מיוחדת אולי תוספת של מזון זה מובן.

יואל חסון: אבקשך לעבור לקייטנות שפועלות בחוץ.

שלמה גיספן: הקייטנות שבחוץ כולן מבוקרות.

יואל חסון: גם אלו שבפנים.

שלמה גיספן: נכון, אני מתייחס לקייטנות לילדים מכיתה א' עד ח'.

שלמה גיספן: לכל קייטנה יש את הסיכון שלה.

שלמה גיספן: אני ברמה העירונית, צריך להשקיע בשלושת השבועות הקרובים את מיטב האנרגיה שיש לי.

יואל חסון: אתם הגבתם למבקר שאתם לא חייבים לאתר קייטנות שפועלות ללא רישיון.

שלמה גיספן: נכון.

שלמה גיספן: ראשית אנחנו עושים פעולות רבות לאיתור, אנחנו מפרסמים פעמיים, כחודשים קודם גם בפרסומי חוצות.

שלמה גיספן: אנחנו עושים פעולות רבות, אנחנו עורכים כנסים, מיידעים את הגורמים המרכזים והצפי, אולי מבחינת מבקר המדינה, שאני אתחיל כמו גשש בלש להפעיל מערך מודיעין ולחפש את העבריינים.

שלמה גיספן: קשה לי לראות את זה.

שלמה גיספן: גם בשתי הקייטנות שנמצאו אצלנו פעלנו וטיפלנו בהן.

שלמה גיספן: לדעתי אנחנו עושים פעולות רבות ואנחנו לא עוצמי עיניים.

שלמה גיספן: בסופו של דבר הילדים הם ילדי העיר שלנו, אכפת לנו מהילדים.

שלמה גיספן: אני אומר לך באחריות שאני רגוע כמי שמופקד ברמה העירונית, אני עם יד על הלב - רגוע.

שלמה גיספן: אני רגוע לא רק בגללי אלא אני מסתכל על אלה שמפעילים ושהם מבינים את רמת האחריות.

שלמה גיספן: אני רואה עד כמה הם רגישים - - -

יואל חסון: כמה קייטנות פועלות בעיר חולון?

שלמה גיספן: ארבעים ושבע ועוד עשרים ושלוש.

שלמה גיספן: שמונים קייטנות, ארבעים ושבע אלו אותם הגנים שנכנסו אלינו וזו הבעיה כי אם אני צריך לשלוח את כוח האדם המצומצם שיש לנו לבצע בקרה על גן ילדים, במקום על אותה קייטנה.

יואל חסון: ישנם גני ילדים שאתה מעביר הליך רישוי כעת?

שלמה גיספן: בוודאי, בתהליך מלא שכולל הכל.

שלמה דהן: הוא לא מדייק.

שלמה גיספן: אני רוצה להוסיף סוגיה בנושא הבקרה על בתי הספר החרדים בעידן חוק נהרי, סוגיה שאלה - - -

יובל חיו: אני שומע את הדו שיח בין משרד החינוך לבין הרשויות בעניין קייטנות ההמשך בגני הילדים.

יובל חיו: אני מבקש אמירה.

יובל חיו: ראשית מבקר המדינה שמבצע דוח ביקורת הוא מבצע אותו על פי נורמות חוקיות קיימות.

יובל חיו: זו הסמכות שלו ומחובתו, ראשית להביא את הפער הקיים בין הנורמות הקיימות היום והתקפות למצב בשטח.

יובל חיו: אם יש דרישה לעשות שינוי בחוק נמצא פה הגורם אליו יש לפנות.

יובל חיו: שנית , צריך להבין שכל האמירות בנושא הרחבת הפטורים והבקשה לפטור את גני הילדים, האנשים לוקחים פה נטל כבד מאוד.

יובל חיו: גן ילדים שהוא במבנה פעילות זהה לחלוטין זה דבר אחד.

יובל חיו: בשטח אנחנו נפגשנו עם הרבה מאוד קייטנות של תאגידים עירוניים, של גופים אלו ואחרים שנדרשו להיקרא קייטנות המשך.

יובל חיו: דעו לכם שהפעילות בגופים אלה בהרבה פעמים כוללים מרכיבים מה שאתה כינת אקסטרים וכדומה.

יובל חיו: האוטובוסים מגיעים ויוצאים למתקנים והרבה פעמים אותן קייטנות שהן לכאורה הן קייטנות המשך הן קייטנות קיץ שצריך להכניס איזה מימד נוסף לקיץ.

יובל חיו: זו אינה שנת הלימודים הרגילה ולכן אני מוצא לנכון לומר אמירה שכל הרחבת פטור זה נטילת נטל לא פשוט.

יובל חיו: זה צריך להיעשות בתבונה ואסור שבסוף זה יתוקן באיזו מילה בנורמה החוקית שבסופו של דבר נמצא את עצמנו במצב שלתוך המילה הזו יכנסו עוד הרבה אחרים.

יובל חיו: אם העניין הוא רק אותו גן ילדים שבאופן זהה ממשיך את פעילותו ממאי ליולי זה עניין אחד.

שלמה דהן: לגבי הנושא של הפטור, כל עסק שיש לו רישיון הפעלה על פי חוק, יש לו רישוי עסק.

יואל חסון: אנחנו מאוד נשמח שתמציא את המסמך הזה.

יואל חסון: אני מבקש לשמוע את דעתו היועץ המשפטי של משרד החינוך לגבי הדברים של שלמה דהן.

לירן שפיגל: קייטנות חייבות ברישוי עסק וזו נקודת המוצא ממנה אנחנו יוצאים.

לירן שפיגל: בחוק קייטנות רישוי ופיקוח הוכנס תיקון לחוק רישוי עסקים שמאפשר מתן פטור מרישוי עסקים לגופים שיצוינו בצו שיפרסם שר הפנים.

לירן שפיגל: יש קבוצה של גופים שמפורטים היום בצו.

לירן שפיגל: אותם גופים פטורים מאותה פרוצדורה בירוקרטית של רישוי עסקים.

לירן שפיגל: הם לא פטורים מכל יתר ההליכים שמתבצעים במשרד החינוך שקשורים לאישור הקייטנה.

לירן שפיגל: הפטור הוא הבירוקרטיה.

לירן שפיגל: הרציונל שבסיס רישום עסקים מתקיימים.

לירן שפיגל: זה אומר שאם יש קייטנה ברשות מקומית והיא פטורה מהליך של רישוי עסקים, עדיין יש אחריות על הרשות המקומית לוודא שאותם רציונליים שבגינם ניתן פטור מההליך מתקיימים.

לירן שפיגל: כלומר המבנה שבו מופעלת הקייטנה עומד בדיני התכנון והבנייה – דבר שנבדק במסגרת רישוי עסקים.

לירן שפיגל: במקום שזה לא מתקיים אין למעשה הצדקה לאותו פטור.

מוטי צ'מרינסקי: אני מבקש להרחיב בעוד שלושה משפטים על הדברים שנאמרו.

מוטי צ'מרינסקי: נושא של קייטנות פרטיות – אין לנו ויכוח לגבי הקייטנות הפרטיות שמתבצעות על ידי אנשים פרטיים.

מוטי צ'מרינסקי: על השולחן הזה אין ויכוח רב ,ועליהם יש פיקוח.

מוטי צ'מרינסקי: שאלתם לגבי צווי סגירות, אני רוצה לציין שגם עיריית הרצליה הוציאה צו אחד בשנה שעברה, לאחר שהתקבל מידע ממשרד החינוך.

מוטי צ'מרינסקי: בהרצליה יש שמונים ושניים קייטנות בתאגידים של מתנ"סים ודומים.

מוטי צ'מרינסקי: בדרך בין שמונה לשתיים עשרה קייטנות פרטיות שאדם פרטי בא ומגיש בקשה לרישיון עסק.

יואל חסון: אני אומר שבהרצליה יש יותר קייטנות פרטיות ממה שמגישים.

מוטי צ'מרינסקי: אני כחמש שנים ברשות וזה המספר בדרך כלל בשנים האחרונות.

מוטי צ'מרינסקי: אני מתייחס לקייטנות פרטיות.

מוטי צ'מרינסקי: רובן נמצאות בדרך כלל בתאגידים.

מוטי צ'מרינסקי: שלמה דיבר על קייטנות בגני ילדים ואני מבקש לדבר על קייטנות בבתי הספר.

מוטי צ'מרינסקי: מה עושות החברות למתנ"סים או התאגידים העירוניים?

מוטי צ'מרינסקי: – הרי הם מפעילים את הצהרונים כל יום משעה אחת בצהריים כשמסתיימת מערכת הלימודים ומפעילים עד שעה ארבע או חמש.

מוטי צ'מרינסקי: באותו בית ספר שפועל באישור משרד החינוך, עם אותם אנשים שמפעילים את הצהרונים עד ארבע או חמש, עם אותם ילדים שלומדים משמונה.

יואל חסון: הביטוח של משרד החינוך תקף גם בשעות אלו?

מוטי צ'מרינסקי: כן , כולל אותו פיקוח על נושא של מזון משמונה עד אחת הוא גם מאחת עד ארבע, עם אותו משרד הבריאות שפועל משמונה עד אחת, עם אתו אגף החינוך שפועל משמונה עד אחת, אבל בראשון ליולי באים לרשות ומעמיסים אותם, בכל רשות את הכמות שלה, ואומרים שעכשיו יש להעביר אותם דרך רישוי עסקים.

מוטי צ'מרינסקי: אני מציין שוב שלא מדובר על הקייטנות הפרטיות - - -

יואל חסון: למה אתם לא דואגים לפטור?

מוטי צ'ימרנסקי: אני מחזיק בידי אישור חתום על ידי אלי ישי שר הפנים, שקיבל מאיתנו לאור הזעקה ולאור הביקורת החוזרת של משרד מבקר המדינה, אמרנו שבעשרים שנה או החמש עשרה שנה האחרונות התאגידים הם שלוחה של העירייה.

מוטי צ'ימרנסקי: זו זרוע ביצועית של העירייה שתאגידים אלה ממונים, אנחנו ממנים גם את בתי הספר וגם את גני הילדים עם אותם מדריכים, עם אותן ארוחות, עם אותם תנאי בטיחות, עם אותם מפקחים.

מוטי צ'ימרנסקי: מה קרה בראשון ביולי?

מוטי צ'ימרנסקי: ולכן אנחנו ביקשנו להרחיב את הפטור לקייטנת המשך.

מוטי צ'ימרנסקי: לא מדובר על לפטור מאגף החינוך או בטחון וכיבוי אש ממשרד החינוך.

מוטי צ'ימרנסקי: משם לא ביקשנו שום פטור אבל בקשנו לא להעביר אותם בירוקרטיה נוספת ברישוי עסקים.

יצחק קדמן: אבל זה אושר בועדת חינוך לפני שבועיים.

יואל חסון: אתם נכנסים כאן לדברים שהם לא הנושא.

יואל חסון: נתקדם הלאה.

יואל חסון: כמה קייטנות יש לכם?

מאיר אביקר: בסביבות חמש מאות ושישים.

יואל חסון: אתה רגוע לגבי כל הקייטנות שלכם?

מאיר אביקר: אדוני היושב ראש תבין מדבריי למה אני ממש לא רגוע, ממש לא רגוע.

מאיר אביקר: ראשית אני שואל את ועדת ביקורת המדינה למה הם הולכים לתאגידים העירוניים בארבע הערים הגדולות.

מאיר אביקר: איפה כל החפרים שלא נבדקו ושיצחק קדמן אומר שהם מפרסמים בריש גלי.

מאיר אביקר: מדוע הם לא נמצאים כאן?

מאיר אביקר: אנחנו מפעילים, ואני לא אחזור על הדברים שידידנו אמר, את הקייטנות שלנו במבנים שלנו שהם מבנים עירוניים בבעלות עירייה שעובדים כל השנה עם פיקוח.

מאיר אביקר: אנחנו מפעילים את הקייטנות בבתי ספר ובגני ילדים, הפיקוח מתחילת שנת הלימודים מחייב את הרשויות המקומיות להוציא אישור בטיחות.

מאיר אביקר: אני רוצה להביא לצורך הדוגמה איפה יש חוליה חלשה, אנחנו מקבלים את החוק כלשונו ופועלים כלשונו וכתבו.

מאיר אביקר: אנחנו מעריצים דווקא את חוק הפיקוח.

מאיר אביקר: חוק הפיקוח הוא זה שנותן לנו את המימד המקצועי של הקייטנות.

מאיר אביקר: בואו נראה איפה זה נקטע – אנחנו מול המפקח מחכים עם כל הניירות שמסרנו ואנחנו מחכים לסבב נוסף של קייטנה כדי שהקייטנה שאמורה להתחיל ביום ראשון תוכל לתכנן את הטיולים שלה.

מאיר אביקר: ישנן עיריות, לא עיריות מסודרות כמו הרצליה וחולון, עיריות בפריפריה שכדי להוציא את אישור הבטיחות בתחילת השנה לאחד עשר בתי ספר הם לא מצליחים להשיג את האדם.

מאיר אביקר: וכשאין את אישור הבטיחות לא ניתן לגשת למפקח ולהציג את המסכים.

מאיר אביקר: בסיטואציה כזאת אנחנו תקועים יומיים לפני תחילת הקייטנה בלי סמל מוסד.

מאיר אביקר: היום אני מנהל המחלקה לבטחון ולבטיחות ואחראי על כל הנושא של הקייטנות בחברה למתנ"סים ואני גם אחראי על הפיקוח שלהם.

מאיר אביקר: ידי קצרה מלהושיע.

יואל חסון: אמרת שמדובר בכחמש מאות קייטנות.

יואל חסון: בכמה מהם סיימת את תהליכי הרישוי?

מאיר אביקר: אנחנו נדע את זה רק אחרי פתיחת הקייטנות כי כולם במרוץ.

יואל חסון: אתה תפתח קייטנה ללא רישוי?

מאיר אביקר: לא.

מאיר אביקר: זה לא יהיה.

יואל חסון: אני שואל אם אתה תפתח קייטנה ללא רישוי?

יואל חסון: ברגע שהאוטובוס מוריד ילדים לשטח הקייטנה שאין לה רישוי אתה עובר על החוק.

יואל חסון: עכשיו אני מבין למה אתה לא רגוע.

יואל חסון: אתה בא ומתלונן אבל מה שאתה עושה ואתה לא תודה בכך כאן, אבל כן תיתן עוד יום יומיים.

מאיר אביקר: אני לא מתלונן על שום דבר, אני אמרתי שאני לא רגוע.

יואל חסון: אני מציע לך לא לפתוח שום קייטנה.

מאיר אביקר: אני רוצה לומר שאף אחד לא יפתח קייטנה בלי רישוי.

יואל חסון: גם אם זה בעוד יום יומיים יגיע אישור?

מאיר אביקר: יגיע אישור.

מאיר אביקר: יש לנו פרטנרים מצוינים גם ברשויות המקומיות וגם במשרד החינוך.

יואל חסון: הקייטנה התחילה בעשרים לחודש.

יואל חסון: בעשרים לחודש אין לך רישיון ואתה אומר לעצמך שבעשרים ושניים לחודש יהיה לי רישיון.

מאיר אביקר: לא.

מאיר אביקר: אנחנו לא נפתח קייטנה בלי רישוי.

מאיר אביקר: בפירוש לא.

מאיר אביקר: מנהל מתנ"ס שמקבל מאיתנו משכורת ופותח קייטנה בראשון לחודש ללא רישוי הוא עובר על החוק.

מאיר אביקר: הוא יודע את זה.

מאיר אביקר: אנחנו אנשים מאוד זהירים בנושא הזה.

מאיר אביקר: אבל שלא יחזרו אלי הדברים כי אתה בעצמך חווית את העניין שמדבר על חוסר ההגדרה הבהירה.

מאיר אביקר: אם בשנים קודמות עשרות גני ילדים, עשרות צהרונים ומתקנים שבתוך בתי ספר עליהם אנחנו מדברים, חייבים ברישוי ובכל התהליך.

מאיר אביקר: הם עברו את התהליך דרך הרשות המקומית, הרשות המקומית נתנה להם את אישור ההמשך – היום אנחנו לא מקבלים את זה כי הרשות המקומית בגלל ביקורת המדינה אינה יודעת להחליט אם לתת לנו או לא לתת לנו.

מאיר אביקר: כאן אנחנו תקועים וכאן לדעתי צריכה לצאת אמירה.

מאיר אביקר: אני מבקש לומר עוד משפט חשוב, כדי להוריד את הרגשת "זרי הדפנה".

מאיר אביקר: הועדה הזאת יושבת תשעים דקות אחרי שכולם כבר יורים.

מאיר אביקר: הועדה הזאת היתה צריכה לשבת לפני כחודש.

מאיר אביקר: הועדה הזאת היתה צריכה לשבת ולבדוק את עצמה.

יואל חסון: למה צריך את הועדה לביקורת המדינה כדי לגרום לכם לפעול?

מאיר אביקר: אני אומר את דעתי , אני מאוד שמח להיות פה.

יואל חסון: אתה לא מבין את תפקידה של הועדה.

מאיר אביקר: יתכן שאני לא מבין כי אני לא בכנסת.

יואל חסון: אנחנו לא ועדת החינוך.

יואל חסון: אני חייב לומר שאני מאוד מודה לך על הכנות ועל הדברים שאתה מציג באופן אמיתי, ואני בטוח שמתוך כוונת טובות.

יואל חסון: אבל חשוב שתדע שאנחנו לא מנהלים את העניין הזה ואנחנו לא ועדת החינוך וגם לא משרד החינוך.

יואל חסון: אנחנו ועדת ביקורת המדינה ואנחנו מתריעים על דברים שקרו ומתריעים על העתיד.

יואל חסון: יש לנו גם כלים לבחון את העתיד.

מאיר אביקר: אני מבקש להדגיש לוועדת ביקורת המדינה ולהבין איפה אני נמצא.

מאיר אביקר: אנחנו מחויבים לקהילה, אנחנו מחויבים לקהילה גם במחיר הקייטנה, אנחנו מחויבים לקהילה בעניין של התחשבות במצב הכלכלי ואנחנו לא משאירים ילדים בחוץ שאין להם יכולת לשלם.

מאיר אביקר: היום לאור כל הפרוצדורה ובגלל כל העלויות הגבוהות שמושטות עלינו, כדי לשבר את האוזן אם ניקח חמישים ושניים קייטנות כפול שלוש מאות שקל לרישוי עסקים - זולגים לנו.

מאיר אביקר: יש לנו ירידה במספר הילדים ואני אומר את זה בכנות גדולה וזה כואב לנו, הם עוברים לקייטנות של חמישים אחוז, של שביעים וחמישה אחוז, על חשבון מה זה?

יואל חסון: אני אומר את זה גם בסוף הדיון, גם להורים יש כאן אחריות מאוד גדולה לאן הם שולחים את הילדים שלהם.

יואל חסון: אני חושב שבכלל בנושאי החינוך אנחנו נוטים לקחת אחריות גדולה על עצמנו, על המערכות, על משרד החינוך ועל בתי הספר, אבל ההורים.

קרן איילי: אני מנהלת מתנ"ס בבנימינה וגבעת עדה, אני מייצגת כאן ישובים קטנים ואני גם מבקשת לגעת בשלושה דברים.

קרן איילי: קייטנות המשך, אנחנו מדברים על הקייטנות של הגנים ובתי הספר.

קרן איילי: גם אם אנחנו מפעילים אותן בבוקר ולעיתים אף עם אותן סייעות של הגנים.

קרן איילי: אבל אני אומרת באופן כנה שלנו אין עדיין היום רישיון משום שהאיש ממשרד החינוך שאמור לתת את הרישיון לכל השנה עדיין לא נתן את הרישיון השנה.

קרן איילי: צריך להבין את המצב של בתי הספר והגנים, מצב מגוחך שמנהלת מתנ"ס שדואגת לשעות הפנאי של הקהילה ושל אותם ילדים, צריכה לדאוג לחודש יולי לאותם אישורים שצריכים להיות לאורך כל השנה.

קרן איילי: אני חושבת שהזמן שצריכים לתת בעניין הרישיון, הוא זמן דווקא לפעילויות אקסטירם, למתנפחים, לכל הדברים האלה שאינם נמצאים ברישיון משרד החינוך.

קרן איילי: את זה אנחנו עושים מול החברה למתנ"סים.

קרן איילי: יש לנו נהלים שמתקבלים בעניין המתנפחים וכדומה.

קרן איילי: אלו לא דברים שקשורים לרישיון.

יקי חרל"פ: איש חברה למתנ"סים.

יקי חרל"פ: אני הייתי בביקורת בשנה שעברה ואני נמצא כאן כתוצאה מכך.

יקי חרל"פ: מבקר המדינה היה אצלי והוא בדק את קייטנת פסח, אני רוצה לצרף את דבריי למה שאמרו קודמיי.

יקי חרל"פ: אנשים שוכחים שאת התהליך הארוך הזה אנחנו מחויבים לבצע גם בשביל קייטנה של חמישה ימים שמתקיימת בפסח.

יקי חרל"פ: אולי בעתיד יחייבו אותנו לעשות את זה לארבעה ימים - - -

קריאה: זה על פי החוק.

יואל חסון: זה מה שצריך.

יקי חרל"פ: אנחנו השנה החלטנו לא לקיים קייטנה, אבל ילדי הצהרונים שמגיעים לפעילות ורוצים להמשיך עוד חמישה ימים לפני פסח - - -

יואל חסון: אין מה לעשות, אני מעדיף שלא תקיים קייטנה מאשר לקיים קייטנה שאין בה בטיחות, אין בה בטחון, והילדים יהיו ללא בקרה.

יקי חרל"פ: מדוע מחייבים אותי להוציא רישיון למתקן שיש לו רישיון כל השנה.

יואל חסון: זה החוק! יש כאן מספיק חברי כנסת, יש כאן את יושב ראש ועדת החינוך שהיה כאן.

יואל חסון: אני אומר לכם שאם אני אחשוב שהחוק הזה הוא נכון והגיוני אני אתמוך בו.

יואל חסון: אני מבטיח לך את תמיכת האופוזיציה את "קדימה".

יואל חסון: את תמיכתה תקבל אם נמצא שזה נכון.

23637: אני מבקשת לומר שהדוח יצא לפני כשנה, שנה וחצי ומאז אנחנו רואים שיפור ניכר ברשויות המקומיות בכל הקשור לקייטנות.

23637: לפני חודש יצא חוזר המנהל הכללי שעוסק בקייטנות והסביר לראשי הערים את נושא האכיפה, בטיחות, פיקוח והכל, החוזר יצא באופן ברור וכתוב ואין רשות מקומית שלא קיבלה את זה.

23637: נקודה חשובה להבהרה, שאין היום ראש רשות שאינו מוטרד שמחר אלפי בני נוער וילדים יוצאים להיות חופשיים ולהסתובב ברשות המקומית, חלקם נמצאים בקייטנות וחלקם לא נמצאים בקייטנות.

23637: אין היום שום רשות מקומית שאינה עוסקת בנושא הקייטנות ואין ראש עיר שאינו מתעסק בזה היום ובעיקר בנושא הבטיחות שאותו אנחנו מלווים לצד משרד החינוך שמוביל את נושא הפיקוח.

23637: לידידי יוסי לוי אני מבקשת לומר לך שאם יש קייטנה שאתם חושבים שצריכה להישאר, קייטנה שאתם חושבים שמבחינת הפיקוח יש איתה בעיה חשוב שגם אנחנו מרכז השלטון המקומי יהיה מעורב בזה.

23637: אני לוקחת על עצמי לסייע בכל נושא ולגבי כל קייטנה בארץ ובכל רשות מקומית.

יואל חסון: זו נקודה חשובה.

יואל חסון: אני באמת מבקש, יוסי כשאתם רואים שאתם התרעתם ושההתרעה לא פועלת ולא זזה.

יוסי לוי: באופן אוטומטי נעביר לידיעת השלטון המקומי.

יואל חסון: להעביר אליהם.

יואל חסון: יפעת קריב אומרת לפרוטוקול שהיא תתערב מול הרשות.

23637: בכל מה שאנחנו יכולים לעשות.

23637: אנחנו עובדים לצד הרשויות המקומיות, לצד ראשי הערים.

23637: ראשי הערים מוטרדים מהנושא ומבחינתו ומבחינת ראשי הרשויות יהיה שיפור, אנחנו רואים את השיפור ואנחנו נעשה את המקסימום להמשיך ולפעול על פי הדוח.

רמי קליין: אני מנהל אגף החינוך ברמת-גן.

רמי קליין: לאור ממצאי הביקורת אנחנו פעלו ועשינו פעולות לתיקון הליקויים שנמצאו בביקורת הקודמת.

רמי קליין: לקראת השנה החדשה, לקראת הקייטנות שתפתחנה בעוד כמה ימים.

רמי קליין: אנחנו ערוכים ומוכנים בכל מוסדות החינוך כדי להפעיל את הקייטנות.

רמי קליין: אנחנו מחויבים לחוק וכל עוד שהוא לא יתוקן אנחנו נפעל לפיו.

רמי קליין: אנחנו מחויבים לילדים.

רמי קליין: אני מבקש לציין שבתי הספר שלנו וגני הילדים הם ברמת תחזוקה ובטיחות ובטחון גבוהים מאוד.

רמי קליין: מי שביקר בשטח גם ראה את הדברים האלה.

רמי קליין: רוב הקייטנות שלנו הן קייטנות המשך, גם בגני הילדים וגם בבתי הספר.

רמי קליין: יש לנו מעל מאה ושלושים קייטנות ואנחנו ערוכים עם כל הרישיונות וכל מה שנדרש לקראת פתיחת הקייטנות.

יהודה בן עזרא: אנחנו לא מתייחסים לשורש הבעיה.

יהודה בן עזרא: אני מהרצליה ואני עוסק בקייטנות כבר ארבעים שנה, ארבעים שנה אני מודאג עד שלא נגמר הקיץ.

יואל חסון: אתה עוסק בקייטנות מתוקף?

יואל חסון: הקייטנות שלך?

יהודה בן עזרא: לא.

יהודה בן עזרא: אני ראש אגף תרבות נוער וספורט בעירייה, אני עוסק ארבעים שנה בקייטנות, ארבעים שנה עם פתיחת עונת הקייטנות אני לא רגוע.

יהודה בן עזרא: אני אסביר מה שורש הבעיה .

יהודה בן עזרא: לגבי העבר למרות שאנחנו מתקדמים, הוצאנו מכתב גם למבקר המדינה וגם למשרד החינוך, אנחנו מתנגדים לדוח המבקר ולמסקנות שלו.

יהודה בן עזרא: ישמנו אותו עד לפרט האחרון.

יהודה בן עזרא: אין לנו שום פיקוח שצריך להוציא רישיונות, כל ההליכים שהם אישור בטחון, אישור בטיחות, אישור נגישות מתקני עזרה ראשונה, תכנית חינוכית, אישור משטרת ישראל, קביעת יעדים, שורת בעלי תפקידים - אין לנו שום פיקוח על העניין הזה.

יהודה בן עזרא: הבעיה שלנו היא כשבאים ואומרים לנו שעכשיו אנחנו צריכים להוציא רישיון עסק, אומרים לנו שאם היינו מפעילים את הגן שבשעות אחר הצהריים פעל כצהרון והפך בבוקר לקייטנה, שאם היינו מפעילים אותו כעיריית הרצליה אז לא צריך רישיון עסק.

יהודה בן עזרא: הכל בסדר והכל נהדר.

יהודה בן עזרא: אבל אם אתה מפעיל את המקום באמצעות הזרוע הביצועית הטובה ביותר בארץ, על ידי המתנ"ס המקומי שאנחנו כרשות המקומית נתנו לה את כל מערכת החינוך הבלתי פורמלי, את כל הקייטנות למתנ"סים בעיר הרצליה.

יהודה בן עזרא: הזורע הביצועית שלי צריכה ללכת להוציא רישיון עסק?

יהודה בן עזרא: זה לא לעניין, נכנסתם כאן ואני מבקש את זה לתקן.

יואל חסון: אני מסביר לך.

יואל חסון: כל זמן שהחוק קיים הוא חוק.

יואל חסון: עובדים לפי החוק.

יואל חסון: כולכם מציעים לתקן אותו, אני מציע לכם להגיש הצעה.

יהודה בן עזרא: אף אחד לא יכול לענות לנו כעת אם הקייטנות שפועלות באמצעות המתנ"סים צריכות רישיון עסק או לא.

יואל חסון: צריכות.

יהודה בן עזרא: אני יכול להראות מסמך ממשרד הפנים שאנחנו לא צריכים רישיון עסק.

יהודה בן עזרא: האנרגיות לא הולכות למקום הנכון, האנרגיות לא הולכות למקום הנכון.

יהודה בן עזרא: מבקרים את המתנ"סים הפועלים במשך כל השנה ולא משרד החינוך ולא מבקר המדינה בודקים את החפרים שמפעילים את קייטנות פרטיות.

יואל חסון: זה חלק מתפקידה של הרשות המקומית.

שמואל גולן: תפקידה של הרשות המקומית לבצע פיקוח ולצורך זה יש מנגנון פיקוח ועליה לסגור כל עסק שאין לו רישיון עסק.

יצחק קדמן: אדוני היושב ראש, אני מודה לך על קיום הדיון החשוב ביותר גם בעיתוי שלו.

יצחק קדמן: לפני כשבועיים היה דיון דומה שחלק מהמשתתפים לא היה, אבל היה דיון דומה בועדת החינוך עם מטרה קצת אחרת, כולל הוצאת צו והוראת שעה לגבי תאגידים עירוניים, לא כולל מתנ"סים שלא הגישו בקשה והם נתבקשו להגיש בקשה.

יצחק קדמן: השורה התחתונה שלי היא, שלא רק שאני לא רגוע אני מאוד לא רגוע.

יצחק קדמן: אני אסביר למה.

יצחק קדמן: גם מי שקורא את דוח מבקר המדינה, גם על קייטנות מסודרות, נמצא שם גם בהרצליה וגם ברמת-גן שהועסקו מדריכים שלא היה להם אישור מהמשטרה על כך שאין להם עבר בעבירות מין.

יצחק קדמן: וזה מופיע בדוח.

יצחק קדמן: לפני כשנה ערכתי סקר פרטי, עשיתי דבר מאוד פשוט לא ניגשתי אליכם לקבל רשימת קייטנות.

יצחק קדמן: פתחתי את המקומונים.

יצחק קדמן: בכל שנה מופיעים במקומונים מוספים פרסומיים לקראת הקיץ שבהם קייטנות מפרסמות את עצמן עם ענף, עם טלפונים, הושבנו אנשים והתקשרנו למספרי הטלפון שפורסמו ושאלנו שאלה קטנה, לא ערכנו ביקורת מקיפה.

יצחק קדמן: שאלנו האם יש אצלכם מדריכים מעל גיל שמונה עשרה שעליהם חל אותו חוק, ואם כן האם יש להם אישור מהמשטרה על כך שאין להם עבר בעבירות מין.

יצחק קדמן: תשעים אחוז מהנשאלים בסקר שערכנו, או שהם לא ידעו על איזה חוק אנחנו מדברים, או שאמרו שאין להם אישורים.

יצחק קדמן: חלק מהקייטנות אמר "אני לא צריך אני מכיר את הבחור באופן אישי".

יצחק קדמן: אלו הן התשובות שקיבלנו.

שלמה גיספן: באיזה עיירה זה היה?

יצחק קדמן: זה היה בירושלים, עיירה גדולה מאוד.

יצחק קדמן: לפני שנתיים, יצאנו עם ועדת החינוך של הכנסת בראשותו דאז של מיכאל מלכיאור, לסיור בקייטנות בירושלים.

יצחק קדמן: לא היתה קייטנה אחת, כולל מתנ"ס גילה, תכף יגידו האנשים כאן שזה לא שייך לחברה למתנ"סים כי זה מתנ"ס עירוני.

יצחק קדמן: עברנו קייטנה קייטנה ולא היתה קייטנה אחת שביקרו עם ועדת החינוך שמילאה אחר כל הדרישות שמשרד החינוך קבע בנהלים שלו.

יצחק קדמן: הבעיה היותר גדולה היא צהרון בגן עירוני שממשיך את הפעילות שלו.

יצחק קדמן: לא שם הבעיה העיקרית שלי.

יצחק קדמן: הבעיה העיקרית שלי היא במקומות, אגב שחלקם גם של העירייה.

יצחק קדמן: דוח מבקש המדינה כתב שהיתה הגדרה מאוד גמישה לגבי תנאי אתר הקבע.

יצחק קדמן: אם אתם עושים בצהרון - - -

יואל חסון: זו היסטוריה! ממה אתה חושש לעתיד, בקיץ הזה?

יצחק קדמן: הדברים העיקריים שצריך לעשות בקיץ הזה זה לחייב כל קייטנה לתלות במקום בולט את הרישיון שהיא קיבלה עם כל פרטיו.

יצחק קדמן: זה צריך להיות במקום בולט.

יצחק קדמן: אם אני הולך למסעדה כשרה אני רוצה לראות אישור מהרבנות שיש לה תעודת כשרות.

יצחק קדמן: את אותו דבר צריך ליישם בקייטנות.

יצחק קדמן: אתה צודק אדוני שההורים הם המפקחים הכי טובים.

יצחק קדמן: הם לא מאה חמישים איש אלא שני מיליון איש.

יצחק קדמן: הדבר השני ובעיניי הוא החשוב ביותר, הליקוי הגדול ביותר הוא העדר אכיפה ממש.

יצחק קדמן: ברגע שאנשי הקייטנות, ובעיקר הפרטיות, יודעים שהחוק לא נאכף וכשהם יודעים שלא יקרה להם כלום והם יעשו את הכסף שלהם בקיץ והחוק לא נאכף.

יצחק קדמן: אנחנו שומעים שהוצא צו סגירה אחד, אגב הוצאת צו סגירה לא מבטיח שהקייטנה נסגרה.

יצחק קדמן: אנחנו רבים עם משרד החינוך על גן ילדים שלפני שנה וחצי הוצא נגדו צו סגירה והוא פועל עד היום.

יצחק קדמן: מישהו צריך להוציא לפועל את צו הסגירה.

יצחק קדמן: צו הסגירה אינו מספיק.

יצחק קדמן: כל עוד לא תהייה אכיפה ולא יינתן לה פומבי, כאן צריך להביא את זה לידיעת התקשות שסגרנו את..., העמדנו לדין, הטלנו קנסות.

יצחק קדמן: פעם אחת יווכחו לדעת שמי לא שומר חוק משלם על כך, אז יכבדו את החוק.

יואל חסון: שלמה דהן, הקיץ מתחיל אתה רגוע?, נציג המבקר הקיץ מתחיל אתה רגוע?

יובל חיו: מטבע הביקורת אנחנו אמורים להיות לא רגועים תמיד.

יוסי לוי: מה שניתן ללמוד מהדברים שנדרשים לתיקון, גם הרשויות המקומיות, גם המדריכים, גם המערכת הארצית לוקחת את הנושא הזה בשיא הרצינות מתוך המגבלות.

יוסי לוי: תוך שמונה עשר יום שמדריכים מגיעים אליו באופן ארעי, יכולים להיכנס לשם כל מיני אנשים לתוך המערכת.

יוסי לוי: אין מערכת מיון מסודרת של מדריכים והכל אקטיבי.

יוסי לוי: אבל יחד עם כל המערכת הקשה הזאת אני חושב שבשנים האחרונות נעשו הרבה מאוד דברים.

יוסי לוי: רוב המקרים הקשים שאירעו והובאו לעדת החינוך, כולם, כל המקרים הקשים בוצעו בקייטנות שלא עברו את תהליכי ההכשרה, לא לקחו רישיון עסק, לא קיבלו תדרוכים ומצד השני מערכת החינוך נמצאת פעם פעם שנייה, ומקובל עלי שנושא הקייטנות הוא החלום הרטוב של כל מיני אנשים שחושבים שאפשר להיכנס מידיית לעבוד וללכת הביתה.

יוסי לוי: החוק מדבר על הבעלות שאמורה לראות את האישור.

יוסי לוי: אנחנו במשרד החינוך רכזנו החל מהשנה לעצמנו אכיפה של הנושא , דרשנו אישור, לא תצהיר שיש בו אישור אלא דרשנו לראות אישור של תעודת מורה, ביקשנו שיועבר לנו האישור.

יוסי לוי: מבלי זה אנחנו לא נותנים אישור ואני מקווה שבנושא הזה ניצור עוד סכר.

יוסי לוי: דיברת על החוק, וכל זמן שהחוק קיים יש לכבד אותו.

יוסי לוי: מסתובבים מכתבים בכל ועדת חינוך של הכנסת, מכתבים של אנשים לא מוסמכים שחלק מהאנשים הקשורים פה, בעניין פטורים לאלתר.

יוסי לוי: ראשית אין עדיין אישור של שר הפנים ושנית לא מדובר על כולם.

יוסי לוי: ביקשנו את השמות שלהם כדי שלא נלך לאיבוד.

יוסי לוי: לרשות המקומית יש חמישים ואחד אחוזי שליטה.

אלי בלאלי: משתמע מכל מה שנאמר פה שלרשות אין אחריות.

אלי בלאלי: אני צפיתי מהמבקר להגיד מתקיים תהליך ומתקיימת בקרה לאורך כל התהליך ויש לבדוק אותו כל הזמן על מה שמתבצע בשטח.

אלי בלאלי: התכוונו שהרשויות עושות בקרה בתוך התהליך ברשות, שלא ישתמע מזה שהרשויות היא המוציא לפועל וכעת כשיש רישיון עסק הכל שקט והכל רגוע.

יואל חסון: אנחנו מגיעים לשלב הסיכום.

יואל חסון: ראשית הוועדה רואה בדוח מבקר המדינה בנושא הקייטנות דוח חשוב, מרכזי ומשמעותי שלמעשה בזמן בו בוצעה הביקורת הדוח חשף והעלה על פני המים בעיות מאוד מורכבות ומאוד משמעותיות בנושא הפעלת הקייטנות במדינת ישראל.

יואל חסון: העניין הזה משמעותי וגם משמעותי לעתיד כדי להבטיח ולייעל את כל הקשור בעבודת הקייטנות במדינת ישראל בעתיד.

יואל חסון: קייטנה זה עניין חיובי, הפעלת הילדים במהלך חופשת הקיץ זה דבר חיובי שאנחנו מברכים עליו ומעודדים אותו.

יואל חסון: אני מוכרח לציין שהעובדה שגם הרשויות המקומיות, התאגידים העירוניים, הגופים הפורמליים ולא רק הפרטיים יוזמים ומקיימים קייטנות – זו עשייה שאני מברך עליה והלוואי שהיו עושים יותר.

יואל חסון: אני מעדיף קייטנות כאלה על פני קייטנות פרטיות.

יואל חסון: אני מברך על כך ואני חושב שהעבודה שהרשויות המקומיות, התאגידים העירוניים הגדולים מבצעים ופועלים בתחום הקייטנות זה חיובי ביותר והוועדה מברכת על כך.

יואל חסון: יחד עם זאת אני מבקש לומר, אני קורה פה לציבור ההורים.

יואל חסון: אני קורה לכם כל ציבור ההורים.

יואל חסון: גם להורים יש אחריות לאן הם שולחים את ילדהם.

יואל חסון: האחריות היא לא רק על גב המדינה או הגופים הרשמיים והפורמליים והרשויות המקומיות.

יואל חסון: אלא גם על ההורים ואני מצפה מההורים שלפני שהם בודקים אם יש שוקו ולחמניה לבדוק אם יש רישיון, אם יש את האישור למדריכים, אישור ממשטרת ישראל, לוודא איפה הם שמים את הילדים שלהם.

יואל חסון: אני חושב שזה נושא שיש לומר אותו באופן ברור, באופן נחרץ ואני אומר אותו כאן.

יואל חסון: שומעים אותי פה ואני מקווה שזה יגיע להורים ואני מבקש שאתם תגידו, אני מבקש שאתם תפרסמו, אני מבקש שהעניין יובא לתשומת לבם של ההורים.

יואל חסון: הפרסום - שמעתי את עמדת משרד החינוך שפרסום מתבצע וההסברה מתקיימת על ידי המשרד עצמו לגבי הרישיונות הנדרשים, האכיפה הנדרשת, אני מבקש להרחיב את הפרסום בנושא.

יואל חסון: הוועדה מבקשת ממך מר יוסי לוי להפנות דרישה להנהלת המשרד שאתה חלק ממנה, ולבקש, גם אם נדרש תקציב נוסף להרחיב את הפרסום המדובר, פרסום גם לטובת ההורים וגם פרסום לטובת אותם מפעילי קייטנות.

יואל חסון: אחת הבעיות שעולה פה בדיון - לגבי אלה שאתה מעניק להם רישיון זה בסדר, אבל לא כולם מבקשים את הרישיון, אתה צריך שזה יהיה ברור שמי שלא מבקש את אותו רישיון לוקח על עצמו אחריות פלילית, אחריות אישית וגם אחריות נזיקית, כי אם חלילה וחס יקרה משהו לילד או אם יקרה אסון במתחם הקייטנה זו אחריות נזיקין אישית לאותו מפעיל הקייטנה.

יואל חסון: אני מבקש להבהיר, הדרישה לחובת בקשת הרישיון היא חובה והיא צריכה להתבצע ומי שלא מגיש ומקבל לוקח על עצמו אחריות מאוד קשה.

יואל חסון: אני פונה כאן לרשויות המקומיות, אני פונה גם אליך נציגת השלטון המקומי בנושא צווי סגירה.

יואל חסון: כשיש צו סגירה הוועדה דורשת שצו הסגירה יתבצע מיידית, יבוצע מיד ולא באופן שיכנסו להידברות עם אותה קייטנה או בעל קייטנה.

יואל חסון: יתכן שלפעמים בעל הקייטנה קשור באופן כזה או אחר לאנשים.

יואל חסון: את צו הסגירה יש לקיים באופן מיידי ומוחלט.

יואל חסון: כשמשרד החינוך מתריע וקובע שצריך לסגור את הקייטנה הזאת אז יש לסגור את הקייטנה הזאת.

יואל חסון: זה דבר שהוועדה קובעת באופן הכי ברור.

יואל חסון: אנחנו נציין מיד איך נעקוב ההליך.

יואל חסון: פתיחה בהליך פלילי, שהוא גם הליך התרעתי משמעותי מאוד.

יואל חסון: אני אומר שאת הנושא הזה צריך לקיים ולוודא.

יואל חסון: אנחנו צריכים לזכור שמדובר בילדים שנמצאים שם וזה יכול להיות הילד של כל אחד מאיתנו.

יואל חסון: כחלק מהעבודה שלכם מול מפעילי הקייטנות, לדרוש ממפעילי הקייטנות, מהפרטיות עד לרשויות או התאגידים.

יואל חסון: שהרישיון יהיה חשוף, הרישיון יתלה במקום בולט.

יואל חסון: בכניסה של כל קייטנה ישנו לוח הפעילות של הקייטנה שיופיע בו רישיון ההפעלה.

יואל חסון: צילום בהגדלה של הרישיון שיהיה בולט וברור.

יואל חסון: החוק הוא חוק, זה מה שמופיע היום כחוק, את החוק יש לקיים במלואו וכשמבקשים את הפטור רק אז הוא תקף.

יואל חסון: כל זמן שיש תהליך זה לא אומר שיש פטור.

יואל חסון: כולנו מחויבים לחוק ואנחנו צריכים לקיים אותו כלשונו וכל זמן שאין שינוי אין שום רלוונטיות לוריאציות של החוק.

יואל חסון: אני פונה אליך מהשלטון המקומי שאם תגיע לכם דרישה לשינוי חקיקה על ידי הרשויות, אתם עובדים מול הכנסת תיזמו חקיקה.

יואל חסון: לכן קיימת אפשרות של חקיקה פרטית.

יואל חסון: החקיקה הפרטית היא מנוע זרז לחקיקה ממשלתית.

יואל חסון: אני פונה אליכם השלטון המקומי לבוא אלינו להצעת חוק.

יואל חסון: גייסו חברי כנסת לעניין, אם נחשוב לאחר התעמקות בנושא שזה נכון אני מבטיח לגייס את "'קדימה" לטובת העניין הזה.

יואל חסון: נושא האכיפה – האכיפה היא האחריות שלכם, של כל מי שיושב מסביב לשולחן, כל מי שנמצא, בראש ובראשונה משרד החינוך, אחר כך נציגי הרשויות וכל הגורמים האחרים.

יואל חסון: אכיפה, אכיפה ושוב אכיפה.

יואל חסון: הוועדה מבקשת ודורשת שהאכיפה תהייה אכיפה אמיתית, משמעותית, לא רק במשמעות של צווי סגירה אלא במשמעות של פיקוח.

יואל חסון: שאותם בעלי קייטנות ירגישו שיש מי שמפקח עליהם ומוודא שהדברים מתבצעים.

יואל חסון: כי גם אם קיים הרישיון צריך להבטיח שיש את אותם תכנים ואמצעים שהתחייבו שיהיו.

יואל חסון: צריך לדאוג שזה מתבצע בשטח באמצעות אכיפה.

יואל חסון: אנחנו מוטרדים בנושא מאכיפה.

יואל חסון: אני מודיע לכם שאני אפנה ליושב ראש השלטון המקומי מר בוחבוט, באמצעות נייר שיסכם את דרישת הוועדה.

יואל חסון: הוועדה תקיים מעקב אחר הקייטנות.

יואל חסון: הוועדה בכלים שלה תבצע מעקב מול הגורמים הרלוונטיים ואני אבקש ממר בוחבוט להפנות את הפניה שלי לכל ראשי הערים בישראל להגביר את הפיקוח, להגביר את האכיפה, להיות מעורבים באופן אישי.

יואל חסון: לדעתי ראשי הערים נושאים באופן אישי באחריות בתחומים האלה.

יואל חסון: אני אבקש את מעורבותם ואסב את תשומת ליבם של ראשי הרשויות דרך היושב ראש של השלטון המקומי מר בוחבוט.

יואל חסון: הנייר שלי יגיע אליו כבר בימים הקרובים ואני מקווה מאוד, אני לא נושא באחריות אישית כי אני לא ראש רשות ולא בראש קייטנה.

יואל חסון: , אני מוטרד, אני מודאג ואני מציע לכולכם להיות מודאגים.

יואל חסון: הולכים להיות לנו שלושה שבועות מאוד מאוד מהנים לילדים והם צריכים להיות גם מהנים לנו וגם להורים.

יואל חסון: צריך לדאוג שהפעילות תתקיים ללא בעיות וחס וחלילה שלא תהיינה תקלות אלו ואחרות ולאו דווקא אסון.

יואל חסון: אני מוטרד ומבקש מכולכם להיות מוטרדים.

יואל חסון: אני אזום במהלך הקיץ ביקור פתע של ועדת ביקורת המדינה במספר קייטנות.

יואל חסון: אני אומר לכם שאני לא אפנה אליכם לקבל את פרטי הקייטנות.

יואל חסון: אני אחפש אותן באתר גוגל, בפרסומים.

יואל חסון: ולקייטנות האלה אני אגיע ואבדוק מה קורה בקייטנות.

יואל חסון: אני מודה לכם על השתתפותכם, הישיבה נעולה.